IMA છત્તીસગઢના ડોક્ટર્સે આયુષ્યમાન ભારત યોજનાના પેકેજના દરનો અસ્વીકાર કરવાનો નિર્ણય કર્યો છે. અને યોજના અંતર્ગત દર્દીઓનો ઈલાજ નહીં કરવાનો નિર્ણય કર્યો છે. IMAએ રાજ્યના આરોગ્ય વિભાગને આ અંગે લેખિતમાં માહિતી આપી છે. જોકે છત્તીસગઢ હોસ્પિટલ બોર્ડના ચેરમેન ડૉ રાકેશ ગુપ્તાએ જણાવ્યું કે, IMA આયુષ્યમાન ભારત યોજના હેઠળ ગરીબ દર્દીઓની સારવાર માટે પ્રતિબદ્ધ છે. પરંતુ આ માટે કેન્દ્રીય આરોગ્ય મંત્રાલય પોતે જ મુશ્કેલ સંજોગોનું નિર્માણ કરી રહ્યું છે.